paragraph_text: Komet Čurjumov-Gerasimenko (označen kao 67P/Čurjumov-Gerasimenko ili ponekad nazvan Čuri ili 67P/C–G ili samo 67P) je komet s trenutnim ophodnim vremenom 6,44 godina, vrti se oko svoje osi za otprilike 12,4 sata i putuje brzinom 135 000 km/h (38 000 m/s). Sljedeći put će proći kroz perihel (najbliži položaj do Sunca) 13. kolovoza 2015. Komet su otkrili Klim Čurjumov i Svetlana Ivanova Gerasimenko 1969. godine. Svemirska letjelica Rosetta, Europske svemirske agencije (ESA), tijekom jutra je lansirala automatizirani lander Philae koji se uspješno spustio na komet 67P/Čurjumov-Gerasimenko na dan 12. studenog 2014. i tako je postala prva svemirska letjelica koja je sletjela na jezgru kometa. Ona je lansirana 2. ožujka 2004. iz svemirskog centra u Francuskoj Gvajani pomoću rakete Ariane 5G, a sastoji se od dvije glavne komponente: svemirske letjelice Rosetta i landera Philae.<ref> "JPL Small-Body Database Browser: 67P/Churyumov-Gerasimenko",, NASA Jet Propulsion Laboratory, 2014.<ref> Mottola, S.; Lowry, S.; Snodgrass, C.; Lamy, P. L.; Toth, I. et al.: "The rotation state of 67P/Churyumov-Gerasimenko from approach observations with the OSIRIS cameras on Rosetta", , Astronomy and Astrophysics 569, 2014.